Diari Oficial de la Generalitat Valenciana


Sumari del DOGV 9582, del 25-04-2023 (2023/4298)

RESOLUCIÓ de 18 d'abril de 2023, de la Direcció General de Centres Docents, de la convocatòria d'ajudes econòmiques per a subvencionar els serveis complementaris de transport i menjador de l'alumnat dels centres d'Educació Especial de titularitat privada concertats i de titularitat de corporacions locals convinguts, per a l'exercici econòmic 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9582

Data del DOGV
:   25-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4298


Data del document
:   18-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 18 d'abril de 2023, de la Direcció General de Centres Docents, de la convocatòria d'ajudes econòmiques per a subvencionar els serveis complementaris de transport i menjador de l'alumnat dels centres d'Educació Especial de titularitat privada concertats i de titularitat de corporacions locals convinguts, per a l'exercici econòmic 2023. [2023/4298]  
L'Ordre 52/2016, de 16 de setembre, de la Conselleria d'Educació, Investigació, Cultura i Esport, estableix les bases reguladores de les ajudes econòmiques per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts (DOGV 7877 / 20.09.2016).  
Per Resolució de 30 de gener de 2023, de la Conselleria d'Educació, Cultura i Esport, es convoquen les ajudes econòmiques per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts, per a l'exercici 2023 (DOGV 9858 / 08.02.2023).  
Una vegada examinades les sol·licituds d'ajuda presentades, així com la documentació que s'indica com a preceptiva en el punt cinqué de l'esmentada resolució.  
Vista la proposta de concessió de les subvencions emesa per l'òrgan instructor del procediment.  
Vist l'expedient i l'informe de la comissió avaluadora, en compliment del que preceptua l'article 13 de l'Ordre 52/2016, de 16 de setembre.  
De conformitat amb el que disposa la disposició final tercera de l'esmentada Ordre 52/2016, de 16 de setembre, de la Conselleria d'Educació, Investigació, Cultura i Esport, resolc:  
  
Primer  
Aprovar la concessió de les ajudes econòmiques que figuren en l'annex I per a subvencionar els serveis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts, per a l'exercici 2023, per un import total d'1.971.000,00 €.  
  
  
Segon  
Els centres que consten en l'annex I hauran de justificar la subvenció segons el que es preveu en l'article 16 de l'Ordre 52/2016 i en l'apartat nové de la Resolució de 30 de gener de 2023, d'acord amb els models i les instruccions que estaran a la disposició dels interessats en la pàgina web de la Conselleria d'Educació, Cultura i Esport, en el següent enllaç: https://ceice.gva.es/va/web/centros-docentes/ayudas/subvenciones/educacion-especial-transporte-y-comedor-de-c.e.e.  
Els terminis per a presentar la documentació acreditativa de la despesa són:  
a) Despeses realitzades de gener a agost de 2023: hauran de presentar-se fins al 30 de setembre de 2023.  
b) Despeses realitzades amb posterioritat al mes d'agost de 2023: fins a l'11 de desembre de 2023.  
La falta de presentació de la justificació de les despeses en el termini fixat provocarà la pèrdua de la subvenció.  
  
Tercer  
El pagament de les ajudes es realitzarà d'acord amb el que estableix l'article 15 de l'Ordre 52/2016, de 16 de setembre, amb càrrec a la dotació pressupostària de la línia de subvenció S1572.000, capítol IV, de la secció, servei, centre gestor i programa 13.32.65.412.64, Ensenyament Primari, prevista en la Llei 9/2022, de 30 de desembre, de pressupostos de la Generalitat per a l'exercici 2023, per un import global màxim d'1.971.000,00 euros, segons allò que disposa l'apartat desé de la Resolució de 30 de gener de 2023, de la Conselleria d'Educació, Cultura i Esport, per la qual es convoquen les ajudes econòmiques.  
  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant la consellera d'Educació, Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què aquest haja de considerar-se presumptament desestimat.  
  
València, 18 d'abril de 2023.- El director general de Centres Docents (p. d. Resolució 13 d'abril de 2022; DOGV 9328): José Joaquín Carrión Candel.